બીજા દિવસે દસ વાગ્યે બંને ‘એમિલિયા’ની ઑફિસમાં પ્રવેશ્યા. શિન્ડલરે સેદલસેકને વિવેકપૂર્વક આવકાર્યા, પરંતુ તેમની સાથે આવેલા આ ડેન્ટિસ્ટ પર મેજર વૉન કોરેબ કેટલો વિશ્વાસ મૂકી રહ્યા છે એ નાણી જોવા, શિન્ડલરે મેજર તરફ સાવધાનીપૂર્વક જોયું. થોડો સમય બેઠા પછી ઓસ્કરે ઉમળકા સાથે અજાણ્યા સેદલસેક સાથે વાતચીત ચાલુ કરી, એ સાથે મેજરે કોફી પીવાના આગ્રહનો વિવેકપૂર્વક ઇનકાર કરીને તેમની રજા લીધી. મેજરના ગયા પછી સેદલસેકે શિન્ડલરને કહ્યું, “ઠીક છે, હું ક્યાંથી આવું છું એ બાબતે તમને માંડીને વાત કરું.”